Ц1ыфыгъэ шапхъэхэр ахалъхьаным зэрэлъэпкъэу фэгумэк1ыныр япшъэрылъ. К1эращэми а ц1ыфыгъэ шапхъэхэр итхылъмэ ащыдехьыех. Анахь хэбзэшхоу ахэлъын фэягъэр - жъым шъхьэк1афэ афаш1эныр, жъыр агъэш1оныр ары. Тхак1ом ч1ып1абэ нэжъ - 1ужъмэ якъэгъэлъэгъон итхылъмэ щареты. Нэжъ - 1ужъхэр ары лъэпкъым иакъыл къэзгъэлъагъохэрэр. Къарбэчрэ Хьалахъорэ / «Насыпым игъогу»/, Темгъан Таур / «Шыу закъу»/, Гъуч1ыпс / «Шапсыгъэ пшъашъ»/ ык1и нэмык1хэри лъытэныгъэшхо зыфаш1рэ нэбгырэх. Ным  бзылъфыгъэм фыщытык1эу фыри1эм ц1ыфыр зыфэдэр къытегъаш1э.